પાકિસ્તાનના પસ્તુન પરિવારમાં સને ૧૯૫૨માં જન્મેલા ઇમરાન ખાને લાહોર સ્થિત એટકિસન કૉલેજમાં અભ્યાસ કર્યા બાદ ઑક્સફૉર્ડમાં ગ્રેજ્યુએશન પૂર્ણ કર્યું. આમ તો ઈમરાનના જાહેરજીવનને લગતી વાતો બહુ કંઈ ચર્ચાસ્પદ કે બ્રેકિંગ ન્યૂઝ નથી બની કે તેમના ચાહકોને નીચું જોવાનો વારો આવે, સિવાય કે ઈમરાન ખાને ચાર લગ્ન કર્યાં તે હકીકતે મીડિયાએ તેમને ભેખડે ભરાવ્યા. જોકે હાલ ઈમરાન ખાન પર ભરોસાની ભેંસને પાડો જન્મે તે ન્યાયે બહુ આશા હાલ પૂરતી રાખવી પણ અસ્થાને છે. ઈમરાન ખાન આતંકી સંગઠનો અને સૈન્યની આભામાં રહેલા પાકિસ્તાનમાં કોઈ નવો ચમત્કાર કરી શકે છે કે કેમ તે જોવાનું રહ્યું!